open-index/open-wikipedia-markdown huggingface dataset:
பரோடாவின் நிலவு

**பரோடாவின் நிலவு** (*Moon of Baroda*) என்பது இந்தியாவின் வடோதராவில் (பரோடா) கண்டுபிடிக்கப்பட்ட ஒரு வைரமாகும். இந்த வெட்டப்பட்ட வைரமானது    எடையுள்ளதாக இருந்தது. இது கேனரி மஞ்சள் நிறத்தில்,  பேரிக்காய் வடிவில் வெட்டப்பட்டிருந்தது. இது  கண்டுபிடிக்கப்பட்டபோது, 25.95 காரட் (5.190 கிராம்) எடையுடன் இருந்தது. பரோடாவின் நிலவு வைரமானது முதலில் பரோடா மகாராஜாவுக்குச் சொந்தமானதாக இருந்தது. இந்த வைரம் கைக்வாட் மகாராஜா அரச குடும்பத்திடம் கிட்டத்தட்ட 500 ஆண்டுகள் இருந்தது. பிற்காலத்தில் இந்தக் கல்லை நடிகை மர்லின் மன்றோ மற்றும் ஆஸ்திரியாவின் பேரரசி மரியா தெரசா ஆகியோர் அணிந்துள்ளனர்.

## விளக்கம்
பரோடாவின் நிலவு கிடைத்தபோது 25.95 காரட் (5.190 கிராம்) எடைக்  கொண்டதாக இருந்தது. பின்னர் இது 24.04 காரட் (4.808 கிராம்) எடையில் பேரிக்காய் வடிவத்தில் வெட்டப்பட்டது.

பரோடாவின் நிலவு குறித்து பிரபலாமாக ஒரு நம்பிக்கை நிலவியது. அதன்படி இந்த வைரமானது  கடல் கடந்து சென்றால், அதன் உரிமையாளருக்கு தீவாய்ப்பை அளிக்கும் என்பதாகும்.

## வரலாறு
பரோடாவின் நிலவு வைரத்தின் முதல் உரிமையாளர் பரோடா மகாராஜா குடும்பத்தினர் ஆவர். அவர்களிடம் பல நூறாண்டுகள் இருந்துவந்தது. பின்னர் பரோடா அரச குடும்பத்தினர், ஆஸ்திரிய நாட்டு ஆப்சுபர்கு அரசமரபின் மகாராணியான மரிய தெரஸாவுக்குப் பரோடாவின் நிலவைப் பரிசுப் பொருளாக அனுப்பி வைத்தார்கள். ஆனால், இந்த வைரமானது பின்னர் பரோடா அரச குடும்பத்துக்கே திருப்பி அனுப்பப்பட்டது.  1860 ஆம் ஆண்டில், அது ஒரு அட்டிகையில் பதிக்கப்பட்டது.   1920களின் துவக்கத்தில் மகாராஜா சாயாஜி ராவ், இந்த வைரத்தை ஒருவருக்கு விற்றார். பரோடாவின் நிலவை அவர் யாரிடம் விற்றார் என்பது பற்றிய தகவல்கள் இல்லை.

பின்னர் இந்த வைரம், 1940களில் பார்வைக்கு வந்தது. 1944இல் அமெரிக்காவைச் சேர்ந்த டெட்ராய்ட் நகரத்தின் புகழ்பெற்ற மேயர் ஜுவல்லரியின் நிர்வாகியான ரோஸன்பௌமிடம் பரோடாவின் நிலவு கைமாறியது.  திரைப்பட நடிகையான மர்லின் மன்றோவைச் சந்தித்த, ரோஸன்பௌம் பரோடாவின் நிலவை அணியச் சொன்னார். மர்லின் மன்றோ பரோடா நிலவு வைரத்தைக் கழுத்தில் அணிந்துகொண்டு ஜென்டில்மேன் பிரிபேர் பாண்ட்ஸ் என்ற படத்தின் பாடல் காட்சியில் நடித்தார். பரோடாவின் நிலவு 1944 இல் ஒரு கண்காட்சியில் காட்சிக்கு வைக்கப்பட்டது.

2008இல் பெல்ஜியத்தின் வைர நகரமான அண்ட்வெர்பில் ‘உலகில் 51 தலைசிறந்த வைரங்கள்’ கண்காட்சியில் காட்சிக்கு வைக்கப்பட்டது.

## மேற்கோள்கள்

பகுப்பு:பரோடா சமஸ்தானம்
பகுப்பு:தனிப்பட்ட வைரங்கள்
நம்ம ஊரு ஹீரோ

**நம்ம ஊரு ஹீரோ** என்பது  சன் தொலைக்காட்சியில் சனவரி 20, 2019 முதல் ஒவொரு ஞாயிற்றுக்கிழமைகளும் இரவு 9:30 மணிக்கு ஒளிபரப்பான ஒரு கலந்துரையாடல் உண்மைநிலை நிகழ்ச்சி நிகழ்ச்சி ஆகும். இந்த நிகழ்ச்சியை பிரபல தமிழ்த் திரைப்பட நடிகர் விஜய் சேதுபதி தொகுத்து வழங்கினார்.

இந்த நிகழ்ச்சியில் நாளைய தலைமுறைக்கு வழிவகுக்கும் இன்றைய தலைமுறையின் கதாநாயகனைக் கண்டு பிடித்து அவர்களுடன் கலந்துரையாடி அவர்களை கௌரவிக்கும் ஒரு நிகழ்ச்சியாகும். இந்த நிகழ்ச்சி மே 12, 2019ஆம் அன்று 16 அத்தியாயங்களுடன் நிறைவு பெற்றது.

## கதாநாயகர்கள்

## மேற்கோள்கள்

## வெளி இணைப்புகள்
* Official Website 
* Sun TV on YouTube
* Sun TV Network 
* Sun Group 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் கலந்துரையாடல் தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
சன் நாம் ஒருவர்

**சன் நாம் ஒருவர்** என்பது  சன் தொலைக்காட்சியில் அக்டோபர் 7, 2018 முதல் ஒவொரு ஞாயிற்றுக்கிழமைகளும் இரவு 9:30 மணிக்கு ஒளிபரப்பான ஒரு பேச்சு உண்மைநிலை நிகழ்ச்சி நிகழ்ச்சி ஆகும். இந்த நிகழ்ச்சியை முதல் முறையாக நடிகர் விஷால் தொகுத்து வழங்கினார். இந்த நிகழ்ச்சி தெலுங்கு மொழியில் நடிகை லக்‌ஷ்மி மஞ்சு தொகுத்து வழங்கிய ‘மேமு சைத்தம்’ என்ற நிகழ்ச்சியின் மறு ஆக்கம் ஆகும்.

இந்த நிகழ்ச்சி சனவரி 13, 2019 அன்று 15 அத்தியாயங்களுடன் முதல் பருவம் நிறைவு பெற்றது. இந்த நிகழ்ச்சிக்கு பதிலாக நடிகர் விஜய் சேதுபதி தொகுத்து வழங்கும் நம்ம ஊரு ஹீரோ என்ற நிகழ்ச்சி சனவரி 20 முதல் ஒளிபரப்பானது. இந்த நிகழ்ச்சியின் மறு ஒளிபரப்பு சன் லைப் தொலைக்காட்சியில் ஒவொரு சனி மற்றும் ஞாயிறு இரவு 8 மணிக்கு ஒளிபரப்பானது.

## நிகழ்ச்சியின் நோக்கம்
இந்த நிகழ்ச்சியில் ஒவ்வொரு வாரமும் ஒரு பிரபலம் கலந்துக்கொள்வார்கள், மேலும், பாதிக்கப்பட்ட மக்களிடம் விவாதம் நடத்தி அவர்களுக்கு தேவையான உதவி பணத்தை அவர்களே உழைத்து கொடுப்பார்கள்.

## பிரபலங்கள்

## மேற்கோள்கள்

## வெளி இணைப்புகள்
* Official Website 
* Sun TV on YouTube
* Sun TV Network 
* Sun Group 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் கலந்துரையாடல் தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தெலுங்கில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
சோடியம் டெட்ராபுளோரோபோரேட்டு

**சோடியம் டெட்ராபுளோரோபோரேட்டு** (*Sodium tetrafluoroborate*) என்பது NaBF4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை அல்லது நிறமற்று உருவாகும் இவ்வுப்பு சாய்சதுர படிகங்களாக படிகமாகிறது. சோடியம் டெட்ராபுளோரோபோரேட்டு தண்ணீரில் நன்றாகவும்  (108 கி/100 மி.லி) கரிமக் கரைப்பான்களில் சிறிதளவும் கரைகிறது.
   
பற்றவைத்தலுக்காகப் பயன்படுத்தப்படும் சில பாய்மங்களிலும் போரான் டிரைபுளோரைடு உற்பத்தியிலும் இச்சேர்மம் பயன்படுத்தப்படுகிறது

## தயாரிப்பு
டெட்ரோபுளோரோபோரிக் அமிலத்தை சோடியம் கார்பனேட்டு அல்லது சோடியம் ஐதராக்சைடு சேர்த்து நடுநிலையாக்கல் வினைக்கு உட்படுத்தி டெட்ரோபுளோரோபோரேட்டு தயாரிக்கப்படுகிறது.

:NaOH + HBF4 →   NaBF4  +  H2O
:Na2CO3  +  2 HBF4  →  2 NaBF4  +  H2O  +  CO2

போரிக் அமிலம், ஐதரோபுளோரிக் அமிலம் மற்றும் சோடியம் கார்பனேட்டு ஆகியனவற்றை வினைபுரியச் செய்தும் மாற்று வழிமுறையில் இதைத் தயாரிக்கலாம்:

:2H3BO3 + 8HF + Na2CO3 → 2NaBF4 + 7H2O + CO2  

## வினைகளும் பயன்களும்
உருகுநிலை வரையிலான வெப்பநிலைக்கு டெட்ரோபுளோரோபோரேட்டை சூடாக்கும்போது இது சோடியம் புளோரைடாகவும் போரான் டிரைபுளோரைடாகவும் சிதைவடைகிறது:
:NaBF4   →   NaF  +  BF3. 

டெட்ரோபுளோரோபோரேட்டு எதிர்மின் அயனிக்கு இச்சேர்மமே மூலமாகும். கரிம வேதியியல் உப்புகளைத் தயாரிப்பதற்கும் அயன நீர்மங்களைத் தயாரிப்பதற்கும் இந்த எதிர்மின் அயனி பெரிதும் உதவுகிறது. 

## மேற்கோள்கள்

பகுப்பு:சோடியம் சேர்மங்கள்
பகுப்பு:டெட்ராபுளோரோபோரேட்டுகள்
பகுப்பு:புளோரின் சேர்மங்கள்
சுமிதா பட்டீல்

**சுமிதா பட்டீல்** (அக்டோபர் 7,1955 – டிசம்பர் 13,1986) என்பவர் இந்திய நடிகை ஆவார். இவர் திரைப்படம் மற்றும் நாடகங்களில் நடித்துள்ளார். இவரது காலத்தில் இருந்த மேடை மற்றும் திரைப்பட நடிகைகள் மத்தியில் இவரது பங்கு மிகச்சிறப்பாக இருந்தது  இவர் இந்தி மற்றும் மராத்திய மொழியில்  80க்கும் மேற்பட்ட திரைப்படங்களில் நடித்துள்ளார்.
அவரது தொழில் வாழ்க்கையில், பிலிம்பேர் விருது மற்றும் இரண்டு தேசிய திரைப்பட விருதுகளைப்  பெற்றுள்ளார். 1985 ஆம் ஆண்டில் இந்தியாவின் குடிமகன்களுக்கு வழங்கப்படும் மிக உயரிய விருதான பத்மசிறீ விருதினைப் பெற்றுள்ளார்.

சுமிதா படீல் புனே திரைப்படக் கல்லூரியில் பட்டம் பெற்றுள்ளார். *சியாம் பெனகல்* இயக்கத்தில் *சரந்தா சோர்* (1975) என்ற படத்தில் இவர் அறிமுகமானார்.

இவர் திரைப்படங்களில் பல்வேறு கதா பாத்திரங்களை ஏற்று நடித்தார். இவரது நடிப்பில்  *மந்த்தன்* (1977), *பூமிகா* (1977), *ஆக்ரோஷ் (1980 ), (1981), சிதம்பரம் (1985), மிர்ச் மசாலா (1985) ஆகிய கதாபாத்திரங்கள் மிகவும் குறிப்பிடத்தகுந்தவையாகும்..*

நடிப்பை தவிர, படீல் ஒரு பெண்ணியவாதியாகவும், மும்பையில் உள்ள மகளிர் மையத்தில் உறுப்பினராகவும் இருந்தார். பெண்களின் பிரச்சினைகளை களைவதற்கு அவர் மிகவும் உறுதியுடன் தன்னை ஈடுபடுத்திக்கொண்டார். இந்திய சமுதாயத்தில் பாரம்பரிய பெண்களின், மற்றும் நகர்ப்புற சூழலில் நடுத்தர வர்க்க பெண்கள் எதிர்கொள்ளும் பிரச்சனை சார்ந்த கதாபாத்திரத்தை ஏற்று நடித்தார்.

இவ ராஜ் பாபர் என்னும் நடிகரை மணந்தார். சுமீதா படீல் தனது 31ம் வயதில் (13 திசம்பர் 1986) பேறுகாலத்தில் ஏற்பட்ட சிக்கலின் காரணமாக இறந்தார். அவர் நடித்த பத்து படங்கள் அவரது இறப்பிற்கு பின் வெளியிடப்பட்டன. அவரது மகன் பிரதீக் பாபரும் திரைப்பட நடிகராக 2008 இல் அறிமுகமானார்.

## இளமைப்பருவம்
சுமிதா பட்டீல், மகாராட்டிரம், புனேயில் பிறந்தார். இவரின் தந்தை *சிவாஜிராவ் கிரிதர் பட்டீல்* - மகாராஷ்டிர அரசியல்வாதி இவரின் தாய் வித்யாதை பட்டீல்  ஒரு சமூக சேவகி ஆவார்.  இவர் *ரேணுகா ஸ்வரூப்  நினைவு* உயர் நிலைப்பள்ளியில் கல்வி கற்றார். மும்பை தூர்தர்ஷனில் செய்தி வாசிப்பாளராக 1970 ஆம் வருடம் பணியில் சேர்ந்தார்.

## தொழில்
சுமிதா பட்டீல் 1970 களில் நடித்த ஷபனா ஆஷ்மி போன்ற நடிகைகளுடன் இணைந்து பணியாற்றியவர். அவர் புகழ் பெற்ற இயக்குனர்களான சியாம் பெனகல்*,* கோவிந்த் நிகாலினி மற்றும் சத்யஜித் ராய் ஆகியோரின்  இயக்கத்தில் நடித்தார். அதே சமயம், மற்ற வர்த்தக ரீதியான படங்களிலும் நடித்தார். இவர் தொலைக்காட்சியில் செய்தி வாசிப்பாளராக பணியாற்றினார். சிறந்த புகைப்பட வல்லுனராகவும் இருந்தார்.

## மேற்கோள்கள்

## வெளியிணைப்புகள்

* அதிகாரப்பூர்வ வலைத்தளம்
* 

பகுப்பு:இந்திய நடிகைகள்
பகுப்பு:இந்திய சமூகசேவகர்கள்
பகுப்பு:இந்தித் திரைப்பட நடிகைகள்
பகுப்பு:தேசிய திரைப்பட விருது வென்றவர்கள்
பகுப்பு:பிலிம்பேர் விருதுகள் வென்றவர்கள்
பகுப்பு:1955 பிறப்புகள்
பகுப்பு:1986 இறப்புகள்
பகுப்பு:மகாராட்டிர மக்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:பத்மசிறீ விருது பெற்ற கலைத் துறையினர்
அசிட்டோன்டைகார்பாக்சிலிக் அமிலம்

**அசிட்டோன்டைகார்பாக்சிலிக் அமிலம் **(Acetonedicarboxylic acid), 3-ஆக்சோகுளூடாரிக் அமிலம் அல்லது β-கீடோகுளூடோரிக் அமிலம் ஒரு எளிய டைகார்பாக்சிலிக் அமிலம் ஆகும்.

## தயாரிப்பு
இச்சேர்மமானது வணிகரீதியாக கிடைக்கிறது. ஆனால் இச்சேர்மமானது சிட்ரிக் அமிலத்தை புகையும் சல்பூரிக் அமிலத்துடன் கார்பாக்சில் நீக்கம் செய்து தயாரிக்கப்படுகிறது:

## பயன்பாடுகள்
அசிட்டோன்டைகார்பாக்சிலிக் அமிலம் மற்றும் அதன் வழிப்பொருட்கள் கரிம வேதியியலில், பல்லின வளையச் சேர்மங்களை தயாரிக்கும் தொகுப்புகளில் ஒரு அடிப்படை அலகாக, கட்டமைக்கும் அலகாகவும்  வெய்ஸ்-குக் வினையிலும் முதன்மையாக பயன்படுகிறது.

அசிட்டோன்டைகார்பாக்சிலிக் அமிலம் இராபின்சன் ட்ரோபினோன் தொகுப்பில் பயன்படுத்தப்பட்டது ஒரு நன்கறியப்பட்ட சேர்மமாகும்.

அசிட்டோன்டைகார்பாக்சிலிக் அமிலமானது டிம்கோடர் & டெசாகுவானைன் (3-டெசாகுவானைன், 3-DG) தொகுப்பிலும் பயன்படுத்தப்படுகிறது.

டைஎதில் 1,3 அசிட்டோன்டை கார்பாக்சிலேட்டு சோம்பிராக்கின் தொகுப்பு முறையிலும் பயன்படுத்தப்படுகிறது.

மனிதனின் சிறுநீரில் உள்ள β-கீட்டோகுளூடாரிக் அமிலத்தின் இருப்பினை அல்பிக்கத் தெளியம் போன்ற மனித இரைப்பையில் காணப்படும் தீங்கிழைக்கும் நுண்தாவரங்களின் மிகையான வளர்ச்சியைக் கண்டறிவதற்கான சோதனையாகப் பயன்படுத்த முடியும்.

## மேற்கோள்கள்

பகுப்பு:டைகார்பாக்சிலிக் அமிலங்கள்
பகுப்பு:கீட்டோ அமிலங்கள்
பகுப்பு:கீட்டோன்கள்
வளையஎக்சேன்

**வளையஎக்சேன் **(Cyclohexane) என்பது C6H12 என்ற மூலக்கூற்று வாய்ப்பாட்டை உடைய ஒரு வளைய ஆல்கேன் ஆகும். வளையஎக்சேனானது நைலானின் முன்னோடியான அடிபிக் அமிலம் மற்றும் கேப்ரோலாக்டம் ஆகியவற்றின் தொழில்முறை தயாரிப்பிற்காக பயன்படுத்தப்படுகிறது. வளையஎக்சேனானது நிறமற்ற, தனித்து தெரியக்கூடிய அழுக்குநீக்கிகள் அல்லது தூய்மையாக்கிகளின் வாசனையை நினைவுபடுத்தக்கூடிய எளிதில் தீப்பற்றக்கூடிய திரவாமாகும்.

## தயாரிப்பு

### நவீன தயாரிப்பு
தொழில்முறையில், வளையஎக்சேனானது பென்சீனின் ஐதரசனேற்றத்தின் மூலமாகத் தயாரிக்கப்படுகிறது. பென்சீனின் உலகளாவிய தேவையின் தோராயமாக 11.4 விழுக்காடானது வளைய எக்சேனைத் தயாரிப்பவர்களுக்கானதாக உள்ளது. இந்த வினையானது அதிக அளவு வெப்பத்தை உமிழக்கூடிய வினையாகும். ΔH(500 K) = -216.37 கிலோயூல்/மோல்). ஐதரசன் நீக்க வினைக்குச் சாதகமான  சிதறத்தை உருவாக்கும் வெப்பநிலையான 300&nbsp;° செல்சியசிற்கு மேல் இந்த வினையானது நிகழ்கிறது.

### வரலாற்று முறைகள்
பென்சீனைப் போலல்லாமல், வளையஎக்சேனானது, நிலக்கரியைப் போன்றல்லாமல் இயற்கை வளங்களில் காணப்படுவதில்லை. இந்தக் காரணத்திற்காகவே, தொடக்க கால ஆய்வாளர்கள், வளையஎக்சேனின் மாரதிரிகளை தொகுப்பு முறையில் தயாரித்தனர்.

#### தொடக்க கால தோல்விகள்

* 1867இல் மார்செலின் பெர்த்தெலாட் பென்சீனை ஐதரோஅயோடிக் அமிலத்தின் முன்னிலையில் அதிகரிக்கப்பட்ட வெப்பநிலைகளில் ஒடுக்க முயற்சித்தார்.
* 1870 ஆம் ஆண்டில், அடால்ஃப் வான் பேயர் இதே வினையை மீண்டும் நிகழ்த்தினார். மேலும் இதே வினையில் எக்சாஐதரோபென்சீனனை விளைபொருளாகத் தந்தது.
* 1890 இல் விளாடிமிர் மார்க்கோவ்னிகாவ் இதே சேர்மத்தை காவ்காசஸ் பெட்ரோலியத்திலிருந்து அதே சேர்மத்தை வடித்திறக்க முடியும் என்று நம்பினார். அவர் இச்சேர்மத்திற்கு எக்சாநாப்தீன் என்ற பெயரை புனைந்தார்.

ஆச்சரியத்தக்க விதமாக வளையஎக்சேன்கள் எக்சாஐதரோபென்சீன் அல்லது எக்சாநாப்தீனை விட 10&nbsp;°செல்சியசு அதிக வெப்பநிலையில் கொதிநிலையை எட்டியது. இதற்கான காரணமானது 1895 ஆம் ஆண்டில் மார்க்கோவ்னிகாவ், என். எம். கிஷ்னர் மற்றும் நிகோலாய் செலின்ஸ்கி ஆகியோரால் விளக்கப்பட்டது. அவர்கள் எதிர்பாரத ஒரு மறுசீரமைப்பு வினையின் விளைவாக எக்சாஐதரோபென்சீன் மற்றும் எக்சாநாப்தீன் ஆகியவற்றை மெதில்வளையபென்டேன் என்பதாக மாற்றி அமைத்தனர். 

: 180x180px|reduction of benzene to methylcyclopentane

#### வெற்றி
1894 ஆம் ஆண்டில், பேயர் பைமேலிக் அமிலத்தை டைக்மேன் ஒடுக்க வினையின் மூலமாகவும் அதைத் தொடர்ந்த பல்லடுக்கு வினைகளின் மூலமாகவும் வளையஎக்சேனைத் தயாரித்தார்:

: 550x550px|1894 cyclohexane synthesis Baeyer

அதே ஆண்டில், ஈ. ஏவொர்த் மற்றும் டபிள்யு. எச். பெர்கின் ஜூனியர்(1860–1929) ஆகியோர் 1,6-டைபுரோமோஎக்சேனின் வெர்ட்சு வினையின் வழியாக தயாரித்தார்.

: 300x300px|1894 cyclohexane synthesis Perkin / haworth

## வினைகள் மற்றும் பயன்கள்
வினைபுரியாத்தன்மை உடையதாக இருந்திருப்பினும், வளையஎக்சேனானது, வினைவேக மாற்றியின் முன்னிலையிலான ஆக்சிசனேற்றத்திற்கு உட்பட்டு வளையஎக்சனோன் மற்றும் வளையஎக்சனால் ஆகியவற்றைத் தருகிறது. வளையஎக்சனோன்&#x2013;&#xBB5;&#xBB3;&#xBC8;&#xBAF;&#xB8E;&#xB95;&#xBCD;&#xB9A;&#xBA9;&#xBBE;&#xBB2;&#xBCD;&#x20;&#xB95;&#xBB2;&#xBB5;&#xBC8;&#xBAF;&#xBBE;&#xBA9;&#xBA4;&#xBC1;, "கா எண்ணெய்" என அழைக்கப்படுகிறது. இந்தக் கலவையானது, நைலானின் முன்னோடியான அடிப்பிக் அமிலம் மற்றும் கேப்ரோலாக்டம் ஆகியவற்றைத் தயாரிக்கப் பயன்படும் மூலப்பொருளாக உள்ளது.

## மேற்கோள்கள்

பகுப்பு:வளைய ஆல்க்கேன்கள்
பகுப்பு:நீரகக்கரிமக் கரைப்பான்கள்
பகுப்பு:ஆறு உறுப்பு வளையங்கள்
ஆயிரம் ஜன்னல் வீடு

**ஆயிரம் ஜன்னல் வீடு** சிவகங்கை மாவட்டம், காரைக்குடியில் உள்ள செட்டிநாடு பகுதியில் அமைந்துள்ள பாரம்பரிய செட்டிநாடு வீடுளில் ஒன்றாகும். இது காரைக்குடியின் பிரதான அடையாளங்களில் ஒன்றாக உள்ளது.

சிமெண்டு கலவையை பயன்படுத்தாமல், காரைக்குடி பகுதிக்கே உரித்தான சுண்ணாம்பு கற்களை பயன்படுத்தி அமைக்கப்பட்டுள்ளது. இப்பகுதி வீடுகளின் கட்டமைப்பு, கலையம்சம் மற்றும் பன்முக பயன்பாடு ஆகியவற்றின் அடிப்படையில் காரைக்குடி, பாரம்பரியம் மிக்க நகரமாக அரசால் அறிவிக்கப்பட்டுள்ளது.

## வீட்டின் அமைப்பு
இவ்வீடானது 20,000 சதுர அடியில் மிகவும் விசாலமான முறையில் அமைந்துள்ளது,  இவ்வீட்டில் 25 பெரிய அறைகளும் மற்றும் ஐந்து கூடங்களும் உள்ளன. கிட்டத்தட்ட 20 கதவுகள் மற்றும் 100-க்கும் மேற்பட்ட ஜன்னல்கள் அமைப்புடன் 1000 ஜன்னல் கதவுகளுடன் கண்களை கவரும் விதத்தில் இவ்வீடு கட்டப்பட்டுள்ளது. வீட்டின் பிரதான வாசலுக்கான சாவியே கிட்டத்தட்ட ஒரு அடி நீளம் கொண்டுள்ளது.

இவ்வீட்டின் மரவேலைப்பாடுகள் பர்மா தேக்கு மரங்களைக் கொண்டும், ஆத்தங்குடி மற்றும் இத்தாலிய சலவை கற்களைக் கொண்டு தரை வேலைப்பாடுகளும் அமைந்துள்ளது. இயற்கையில் கிடைக்கும் பொருட்களை கொண்டு வண்ண பூச்சுக்களும், ஓவியங்களும் வரையப்பட்டுள்ளது.  பெல்ஜியம் நாட்டிலிருந்து வரவழைக்கப்பட்ட விளக்குகள் இவ்வீட்டிற்கு அழகு சேர்க்கின்றன.

## திட்ட மதிப்பீடு
1941 ஆம் வருடத்தில் சுமார் 1 லட்சத்து 25 ஆயிரம் இந்திய ரூபாய் மதிப்பீட்டில் கட்டப்பட்டுள்ளது.
## மேற்கோள்கள்

பகுப்பு:வீட்டு வகைகள்
பகுப்பு:சிவகங்கை மாவட்டம்
பகுப்பு:தமிழ்நாட்டு அரண்மனைகள்
கார்த்திக் நேத்தா

**கார்த்திக் நேத்தா** (*Karthik Netha*) தமிழ்த் திரைப்படப் பாடலாசிரியர், கவிஞர். 96, நெடுஞ்சாலை, திருமணம் எனும் நிக்காஹ் போன்ற திரைப்படங்களுக்கு பாடல்கள் எழுதியுள்ளார். நா. முத்துக்குமார் உதவியாளராகப் பணியாற்றியவர் இவர். 2018 ஆம் ஆண்டிற்கான ’சிறந்த பாடலாசிரியர் விருது’ 96 படத்திற்காக ஆனந்த விகடன் விருது பெற்றவர்.
## மேற்கோள்கள்

பகுப்பு:வாழும் மக்கள்
பகுப்பு:தமிழகக் கவிஞர்கள்
பகுப்பு:தமிழ்த் திரைப்படப் பாடலாசிரியர்கள்
பகுப்பு:சேலம் மாவட்ட மக்கள்
லலித் பாபு

**எம். ஆர். லலித்பாபு** (*M. R. Lalith Babu*) (பிறப்பு - சனவரி 5 ,  1993)ஓர் இந்திய சதுரங்க பேராதன் ஆவார். முசுனுரி லலித் பாபு என்ற பெயராலும் இவர் அடையாளப்படுத்தப்படுகிறார். ஆந்திரப்பிரதேச மாநிலம் கிருட்டிணா மாவட்டத்தில் உள்ள விசயவாடாவில் இவர் பிறந்தார்.

2017 நவம்பரில் பாட்னாவில் நடைபெற்ற 55 ஆவது இந்திய தேசிய முதல்நிலை சதுரங்க சாம்பியன் பட்டப்போட்டியில் வெற்றிபெற்று நாட்டின் சதுரங்க சாம்பியன் என்ற தகுதியை அடைந்தார். 2008 ஆம் ஆண்டில் நடைபெற்ற ஆசிய இளையோர் சதுரங்கப் போட்டியில் வெற்றிபெற்று லலித்பாபு அனைத்துலக சதுரங்க மாசுட்டர் என்ற தகுதிநிலையை அடைந்தார். இதே ஆண்டு அக்டோபரில் எசுப்பானியாவின் பாலாகுவர் நடைபெற்ற போட்டி, 2010 ஆம் ஆண்டு சென்னையில் நடைபெற்ற சதுரங்கப் போட்டி, இங்கிலாந்தின் ஏசுட்டிங்சில் நடைபெற்ற போட்டி ஆகிய போட்டிகளின் மூலம் கிராண்டுமாசுட்டர் தகுதிநிலைகளை எட்டினார்.

2014 ஆகத்தில்  பன்னாட்டு சதுரங்கக் கூட்டமைப்பின்  எலோ தரவுகோள் முறையில்  2565 புள்ளிகளும், உலகத் தர வரிசை பட்டியலில் 394 ஆம் இடமும்  பெற்றார். 2014 ஆம் ஆண்டு நார்வேயில் நடைபெற்ற 41 ஆவது சதுரங்க ஒலிம்பியாடு போட்டியில் இவர் விளையாடிய குழுவுக்கு வெண்கலப் பதக்கம் கிடைத்தது. 2009 இல் நெதர்லாந்தின் லைடனில் நடைபெற்ற போட்டியை வென்று லைடன் சாம்பியன், 2010 இல் இந்தியாவில் புதுதில்லியில் நடைபெற்ற பொதுநலவாய போட்டியில் வெண்கலப் பதக்கம், 2012 இல் பார்சிலோனா சாம்பியன் எனப்பல வெற்றிகளை ஈட்டினார்.
 
சென்னையில் 2012 ஆம் ஆண்டில் நடைபெற்ற பொதுநலவாய சதுரங்க வாகையாளர் போட்டி, இதே நகரில் 2013 இல் நடைபெற்ற சென்னை சூப்பர்கிங்சு அனைத்துலக சதுரங்க வாகையாளர் பட்டப் போட்டி ஆகிய போட்டிகளை வென்றார். நெதர்லாந்து நாட்டின் ஊகெவீன் நகரில் நடந்த மற்றொரு போட்டியில் கடைசி இரண்டு ஆட்டங்களில் தோல்வி அடைந்த காரணத்தால் 6.5/9 புள்ளிகள் எடுத்து மூன்றாவது இடத்தைப் பிடித்தார்.

தொழில்முறை ஆட்டக்காரர்களுக்கான நிகழ்நேர விரைவு சதுரங்கப் போட்டியில் 2018 ஆம் ஆண்டு உலக வாகையாளர் மாக்னசு கார்லசனைத் தோற்கடித்தார்.

சதுரங்க விதிமுறைகளை மீறி செயற்பட்டார் என்ற காரணத்திற்காக எம். ஆர். லலித் பாபு 2018 ஆம் ஆண்டு ஏப்ரல் 3 முதல் தடைசெய்யப்பட்டார்.
 
## மேற்கோள்கள்

## வெளி இணைப்புகள்
* http://www.chessdom.com/chennai-super-kings-open-lalith-babu-emerges-champion/
* http://www.chessdom.com/commonwealth-chess-championships-2012-tiviakov-champion-lalith-babu-awarded-commonwealth-title/
* http://www.aicf.in/news/december/Lalith-Babu-is-Commonwealth-Champion-Tiviakov-wins-Open-title.php 
* http://www.thehindu.com/todays-paper/tp-national/tp-andhrapradesh/a-fillip-for-lalith-babu/article5847333.ece
* http://zeenews.india.com/sports/others/after-gm-title-babu-aims-to-become-world-champion_735513.html
* http://sports.ndtv.com/chess/news/183800-after-gm-title-babu-aims-to-become-world-champion 
* https://twitter.com/chess24com/status/928886830321188865

பகுப்பு:இந்திய சதுரங்க வீரர்கள்
பகுப்பு:1993 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
வவுனிக்குளம்

**வவுனிக்குளம்** (*Vavuni Kulam*) இலங்கையின் வட மாகாணத்தில் முல்லைத்தீவு மாவட்டத்தில் உள்ள குளம் ஆகும். இது மல்லாவியில் இருந்து தென்கிழக்கே சுமார் 3 கிலோமீட்டர் (2 மைல்) தொலைவில் அமையப்பெற்றது. இதன் அமைவிடம் சரியாக 09°05'19"N, 80°20'54"E. பாலி ஆற்றின் மூலம் நீரைப்பெறும் இயற்கையான குளமாகும். இது 88 சதுர மைல் (228 சதுர கிலோமீட்டர்) பரப்பளவுடையது. இதன் பராமரிப்பு வட மாகாணசபையின் நீர்ப்பாசன திணைக்களத்தினால் மேற்கொள்ளப்படுகின்றது.

## வரலாறு
இதற்கு நீரை வழங்கும் பாலி ஆறு முன்னாளில் பேலி வாவி என அழைக்கப்பட்டது. இது 1954 ம் ஆண்டு அவுஸ்திரேலியா அரசாங்கத்தின் நிதிஉதவியுடன் 88 சதுர  மைல் (228 சதுர கிலோமீட்டர்) நீரேந்தும் பரப்பளவுக்கு புனரமைக்கப்பட்டது.

1960 ம் ஆண்டு காலத்தின் பிற்பகுதியில் இதன் அணைக்கட்டு சுமார் 2 மைல் (3 கிலோமீட்டர்) நீளமுடையதாகவும் 24 அடி (7 மீட்டர்) உயரமுடையதாகவும் இருந்தது. அப்போது அணையின் கொள்ளளவு 35,300 ஏக்கர் அடியாகவும் (43,541,909 கன மீட்டர்) இருந்தது. மேலும் இதிலிருந்து சுமார்  3,150 ஏக்கர் (1,275 ஹெக்டர்) நிலப்பரப்பிற்கு வழங்கப்பட்டு உள்ளது. மேலும் குளத்தின் இடது பக்கம் 500 அடி கொண்ட (152) கலிங்கு உள்ளன. மேலும் வலதுபுறத்திலும் 1200 அடி (366 மீட்டர்) மற்றும் 700 அடி (213 மீட்டர்) நீர் வழிந்தோடும் வகையிலான கலிங்குகள் உண்டு. அதன் இடது மதகுகள் 4 அடி 6 அங்குலம் கொண்டதாகவும் வலது மதகுகள் 3 அடி 6 அங்குலம் கொணதாகவும் உள்ளன. மத்திய மதகின் விட்டமானது 18 அங்குலமாக இருந்தது. 2014 ஆம் ஆண்டில் இது 6,900 ஏக்கர்களுக்கு நீர்ப்பாசன வசதி அளிக்கும் திறனைக் (கொள்ளவைக்) கொண்டிருந்தது.

இலங்கையின் வடமாகாண குளங்களுக்கு பல வழிகளில் நீர் கிடைக்கின்றது இதில் மழை நீர் பிரதானமானதாகும். மழை நீர் பிரதானமாக பல வழிகளில் கிடைக்கின்றது. அவற்றுள் வட கிழக்குப் பருவமழை, சூறாவளி மழை,உகைப்பு மழை என்பன பிரதானமாகும். வட கிழக்குப்  பருவமழை மார்கழி மாதம் தொடங்கி மாசி மாதம் வரையிலும் கிடைக்கப்பெறுகின்றது. மேலும் இந்த வடகிழக்குப் பருவமழையே இலங்கையின் பல பகுதிகளுக்கு தேவையான நீரைத் தருகின்றது. இருப்பினும் இதன் மூலம் கிடைக்க பெறும் மழை நீர்  தென்மேற்குப் பருவமழை மூலம் கிடைக்க பெறும் மழை நீரின் அளவை விடக் குறைவாகும். இதனால் கிடைக்க பெறும் மழை நீர் அண்ணளவாக 1250 மில்லிமீட்டர் முதல்  2500 மில்லிமீட்டர் வரை கிடைக்கிறது

## இவற்றையும் காண்க

* இரணைமடுக்குளம்
* குஞ்சுக் குளம்
* பதவியா குளம்

## சான்றுகள்

பகுப்பு:முல்லைத்தீவு மாவட்டம்
பகுப்பு:இலங்கையில் உள்ள குளங்கள்
சித்ராலயா (இதழ்)

**சித்ராலயா** என்பது ஒரு தமிழ் திரைப்பட வார இதழாகும். இது சிறுபக்கச் செய்தித்தாளாக பக்கங்களுக்கு இடையில் கம்பி மடிப்பு ஏற்படுத்தாமல் வெளியிடப்பட்டது. இப்பத்திரிக்கையானது 1973 காலகட்டத்தில் வெளிவந்தது.

இந்த இதழானது திரைப்பட இயக்குநர்  ஸ்ரீதரால் துவக்கப்பட்டது. இந்த இதழுக்கு பங்குதாரர்களாக ஸ்ரீதரின் மனைவி தேவசேனா, சித்ராலயா கோபுவின் மனைவி கமலா, ஒளிப்பதிவாளர் வின்சென்ட்டின் மனைவி, ஒளிப்படக் கலைஞர் திருச்சி அருணாசலமத்தின் மனைவி ஆகியோர் இருந்தனர். இந்தப் பத்திரிக்கையின் ஆசிரியராக வெண்ணிற ஆடை மூர்த்தி இருந்தார். இதழை தொடர்ந்த இயலாத காரணத்தால் பின்னர் இது நிறுத்தப்பட்டது.
## மேற்கோள்கள்

பகுப்பு:தமிழ்நாட்டுச் சிற்றிதழ்கள்
மெகாலியம்

**மெகாலியம் (Megallium)** என்பது 60% கோபால்ட்டு, 20% குரோமியம், 5% மாலிப்டினம் மற்றும் குறைவான விழுக்காடுகளில் இதர பொருட்கள் கலந்த கலப்புலோகத்தின் வணிகப்பெயர் ஆகும். இந்த கலப்புலோகமானது இதன் குறைவான எடையின் காரணமாகவும், அரிமானத்திற்கு எதிரான தன்மையின் காரணமாகவும், குறைவான ஒவ்வாமை ஊக்கப் பண்பு (நிக்கல் இல்லாத) தன்மையின் காரணமாகவும் பல் மருத்துவத்துறையில் பயன்படுகிறது.1951 ஆம் ஆண்டில் சான் இலியோனாட்டு என்பவரால் ஆட்டென்பரோ பல் மருத்துவ ஆய்வகத்திற்காக தயாரிக்கப்பட்டது.

## மேற்கோள்கள்
 

பகுப்பு:குரோமியம் கலப்புலோகங்கள்
பகுப்பு:கோபால்ட் கலப்புலோகங்கள்
வெப்ப இயக்கவியலின் மூன்றாம் விதி

**வெப்ப இயக்கவியலின் மூன்றாம் விதி**யானது, வெப்ப இயக்கவியல் சமநிலையில் உள்ள மூடிய அமைப்புகளின் பண்புகள் குறித்துப் பின்வருமாறு கூறுகிறது:

"ஒரு அமைப்பின் சிதறமானது அதன் வெப்பநிலையானது தனிச்சுழி வெப்பநிலையை நெருங்கும் போது ஒரு மாறாத மதிப்பை நெருங்குகிறது."

இந்த மாறா மதிப்பானது மூடிய அமைப்பை அடையாளப்படுத்தும் வேறு எந்தக் காரணிகளையும், (அழுத்தம் அல்லது பயனுறு காந்தப்புலம் போன்ற) சார்ந்திருக்காது. தனிச்சுழி வெப்பநிலையில் அமைப்பானது குறைந்தபட்ச சாத்தியமான ஆற்றல் நிலையில் இருக்கும். சிதறமானது பல அளவிடத்தக்கச் சிறிய நிலைகளோடு தொடர்புடையதாகவும், ஒரே ஒரு குறைவான ஆற்றலை உடைய தனித்த நிலையைக் கொண்டும் இருக்கும். அம்மாதிரியான நேர்வில், தனிச்சுழி வெப்பநிலையில் சிதறத்தின் மதிப்பும் தனிச்சுழி மதிப்பைப் பெற்றிருக்கும். ஒரு அமைப்பானது நன்கு வரையறுக்கப்பட்ட ஒரு ஒழுங்கமைப்பைக் கொண்டிராவிட்டால் (உதாரணமாக, கண்ணாடியைப் போன்ற ஒழுங்கமைப்பைக் கொண்டிருந்தால்), அமைப்பின் வெப்பநிலையானது மிகவும் குறைந்த அளவிற்குக் கொண்டு செல்லப்படும் போது, குறைந்த பட்ச ஆற்றல் மட்டங்களின் காரணமாகவோ அல்லது அமைப்பானது சிறும மதிப்பாயிராத ஆற்றலைக் கொண்டுள்ள அமைப்பாக்கத்திற்குள் அடைபட்டுப்போனதாலோ, குறிப்பிடத்தக்க சிதறமானது எஞ்சியிருக்கக் கூடும். அந்த நிலையான மதிப்பானது, அமைப்பின் எஞ்சியிருக்கும் சிதறம் என்று அழைக்கப்படுகிறது.

## வரலாறு
வெப்ப இயக்கவியலின் மூன்றாவது விதியானது வால்தர் நெர்ன்ஸ்ட் என்பவரால் 1906 ஆம் ஆண்டிற்கும் 1912 ஆம் ஆண்டிற்கும் இடைப்பட்ட காலத்தில் வளர்த்தெடுக்கப்பட்டது. இதன் காரணமாகவே, இந்த விதியானது நெர்ன்ஸ்ட் தேற்றம் அல்லது நெர்ன்ஸ்ட் எடுகோள் என அழைக்கப்படுகிறது. 1912 ஆம் ஆண்டு, நெர்ன்ஸ்ட் தனது கோட்பாட்டைப் பின்வருமாறு தெரிவித்தார்.

"எந்தவொரு செயல்முறையாலும், ஒரு குறிப்பிட்ட படிநிலைகளில், T = 0 என்ற சம வெப்பநிலைக் கோட்டிற்கு அழைத்துச் செல்வது சாத்தியமற்றதாகும்."

## விளக்கம்
எளிய வார்த்தைகளில் வெப்ப இயக்கவியலின் மூன்றாவது இயக்கவியல் விதியைச் சொல்ல வேண்டுமென்றால், "தனிச்சுழி வெப்பநிலையை நெருங்க நெருங்க, ஒரு தூய பொருளின் தூய படிகத்தின் சிதறமானது சுழியை நெருங்குகிறது" எனலாம்.  
## மேற்கோள்கள்

பகுப்பு:வெப்ப இயக்கவியல் விதிகள்
அர்ச்சூன் எரிகாய்சி

**அர்ச்சூன் எரிகாய்சி** (*అర్జున్ ఎరిగైసి*) ஓர் இந்திய சதுரங்க கிராண்டு மாசுட்டர் ஆவார். இவர் 2003 ஆம் ஆண்டு செப்டம்பர் மாதம் 3 ஆம் நாள் பிறந்தார். 14 ஆண்டுகள் 11 மாதங்கள் 13 நாட்கள் என்ற சிறிய வயதிலேயே எரிகாசி கிராண்டு மாசுட்டர்  பட்டத்தை வென்றார். இப்பட்டத்தை வென்ற குறைந்த வயது சிறுவர்கள் வரிசையில் இவருக்கு 31 ஆவது இடமாகும்.

அர்ச்சூன் இந்திய நாட்டின் தெலுங்கானா மாநிலத்தைச் சேர்ந்தவராவர். கிராண்டு மாசுட்டர் பட்டத்தை வென்ற இம்மாநிலத்தின் முதலாவது நபரும் அர்ச்சூன் எரிகாய்சியேயாகும். 2018 ஆகத்து மாதத்தில் அர்ச்சூன் இச்சாதனையை நிகழ்த்தினார். முன்னதாக 2015 ஆம் ஆண்டு கொரியாவில் நடைபெற்ற ஆசிய இளையோர் சதுரங்க சாம்பியன் பட்டப் போட்டியிலும் இவர் வெள்ளிப் பதக்கம் வென்றிருந்தார்

## மேற்கோள்கள்

பகுப்பு:2003 பிறப்புகள்
பகுப்பு:வாழும் மக்கள்
பகுப்பு:இந்திய சதுரங்க வீரர்கள்
பகுப்பு:சதுரங்கப் பேராதன்கள்
பகுப்பு:தெலங்காணா சதுரங்க வீரர்கள்
ஆலேன்பிரிங்கைட்டு

**ஆலேன்பிரிங்கைட்டு** (*Allanpringite*) என்பது Fe3+3(PO4)2(OH)3•5H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பாசுபேட்டு வகை கனிமம் என்று இக்கனிமம் வகைப்படுத்தப்படுகிறது. ஆத்திரேலியாவைச் சேர்ந்த தெற்கு ஆத்திரேலிய அருங்காட்சியகத்தின் கனிமவியலாளர் ஆலேன் பிரிங்கு என்பவர் கண்டுபிடித்த காரணத்தால் கனிமத்திற்கு இப்பெயர் சூட்டப்பட்டது. அலுமினியம் பாசுபேட்டு கனிமமான வேவெலைட்டு என்னும் கனிமத்தின் வரிசையொத்த Fe3+ பாசுபேட்டு கனிமம் ஆலேன்பிரிங்கைட்டு ஆகும்.  ஆனால் இது வேறுபட்ட படிகச் சீர்மையைக் கொண்டுள்ளது. வேவெலைட்டு கனிமம் நேர்சாய்சதுரப் படிகச்சீர்மையை கொண்டுள்ளது ஆனால் ஆலேன்பிரிங்கைட்டு ஒற்றை சரிவச்சு படிகச் சீர்மையைக் கொண்டுள்ளது. ஊசி வடிவப் படிகங்களாக, எப்போதும் இரண்டு மில்லிமீட்டர் நீளமுள்ள இரட்டைகளாகவும் இணை கட்டுகளாகவும் உருவாகிறது. கைவிடப்பட்ட இரும்பு சுரங்கங்களில் ஆலேன்பிரிங்கைட்டு மற்ற இரும்பு பாசுபேட்டுகளுடன் இணைந்து காணப்படுகிறது

பன்னாட்டு கனிமவியல் சங்கம் ஆலேன்பிரிங்கைட்டு கனிமத்தை Apg என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:பாசுப்பேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்
போவெர்-பாரப் செயல்முறை

**போவெர்-பாரப் செயல்முறை** (*Bower–Barff process*) என்பது உலோகவியலில் வளிமண்டலத்தில் ஏற்படும்  வளிமண்டல அரிப்பை குறைக்கும் பொருட்டு, Fe2O4 போன்ற காந்த இரும்பு ஆக்சைடு கொண்ட பூச்சை இரும்பு அல்லது எஃகுடன் கலந்து பூசும் முறை ஆகும்.

பூச்சு மேற்கொள்ளப்பட வேண்டிய பொருளை ஒரு மூடிய வாலையில் இட்டு மீச்சூடாக்கப்பட்ட நீராவியின் கற்றையை அதன் வழியாக 20 நிமிடங்களுக்குச் செலுத்தி பின்னர் ஏதேனும் உயர் ஆக்சைடுகள் உருவாதலை ஒடுக்க  அதைத்தொடர்ந்து உற்பத்தி வாயுக் கற்றை  செலுத்தப்படுகிறது.

## மேற்கோள்கள்
*ebook of creative chemistry, page 273.

பகுப்பு:வேதி வினைகள்
பகுப்பு:உலோகவியற் செயல்முறைகள்
மாரி 2

**மாரி 2**, பாலாஜி மோகன் இயக்கி 2018 ஆம் ஆண்டு வெளியான தமிழ் நகைச்சுவை திரைப்படமாகும் . இது 2015 ஆம் ஆண்டில் வெளியான மாரி திரைப்படத்தின் தொடர்ச்சியாகும். தனுஷ், தனது நிறுவனம் வந்தர்பார் பிலிம்ஸ் என்ற நிறுவனத்தின் கீழ் தயாரித்து, தலைப்பு பாத்திரத்தில் நடித்துள்ளார். சாய் பல்லவி, வரலட்சுமி சரத்குமார், டோவினோ தாமஸ் & கிருஷ்ணா குலசேகரன் ஆகியோர் முக்கிய கதாபாத்திரங்களில் நடித்துள்ளனர்.

## கதாப்பாத்திரங்கள்

* தனுஷ்-மாரியப்பன் என்கிற மாரி
* கிருஷ்ணா குலசேகரன்-கலை
* டோவினோ தாமஸ்-கங்காதர் பீஜா
* சாய் பல்லவி-ஆரத் ஆனந்தி
* வரலட்சுமி சரத்குமார்-விஜய சாமுண்டேஷ்வரி
* வித்யா பிரதீப்-கலையின் மனைவி
* ரோபோ ஷங்கர்-சனிக்கிழமை அல்லது சனி
* கல்லூரி வினோத்-ராபர்ட் (அடித்தாங்கி)

## தயாரிப்பு
ஆகஸ்ட் 2018 ல் படப்பிடிப்பு முடிந்தது.

## இசை
இசையமைப்பாளர் யுவன் ஷங்கர் ராஜா இந்த திரைப்படத்திற்கு இசை அமைத்துள்ளார்.

தனுஷ் மற்றும் தி  பாடிய "ரவுடி பேபி" என்ற பாடல், நவம்பர் 27, 2018 அன்று வெளியிடப்பட்டது. தனுஷால் எழுதப்பட்ட "மாரியின் ஆனந்தி" என்ற பாடலானது, இளையராஜா மற்றும் எம்.எம்.மனாசி ஆகியோரால் பாடப்பட்டது, டிசம்பர் 10, 2018 அன்று வெளியிடப்பட்டது.
## வெளியீடு
மாரி 2, 2018 ஆம் ஆண்டு டிசம்பர் மாதம் 21 ஆம் தேதி வெளியிடப்பட்டது.

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:2018 தமிழ்த் திரைப்படங்கள்
பீனிக்ஸ் குடியிருப்பு

**பீனிக்ஸ் குடியிருப்பு** (*Inanda, KwaZulu-Natal*) என்பது தென்னாப்பிரிக்காவில் உள்ள ஒரு குடியிருப்பு ஆகும்.  1904 இல் தென் ஆப்பிரிக்காவில் வாழ்த்து வந்த மோகன்தாசு கரம்சந்த் காந்தி, 'இந்தியன் ஒப்பீனியன்' பத்திரிக்கையை நகரத்தைவிட்டு வெளியே அச்சிட விரும்பினார். இனாண்டாவின் புறநகரில் இடம் ஒன்றை வாங்கி பீனிக்ஸ் குடியிருப்பை உருவாக்கினார். மரங்களும் பாம்புகளும் நிறைந்த இடத்தை சுத்தம் செய்து வீடுகள், மருத்துவமனை, பள்ளிக்கூடம், அச்சகம் ஆகியவை கட்டப்பட்டன. பீனிக்ஸ் குடியிருப்பில் அனைவரும் அங்கேயே வேலை செய்து வருமானம் ஈட்டிக்கொள்ள முடிவு செய்யப்பட்டது. சில ஆங்கிலேயர்கள், தமிழர்கள், வட இந்தியர்கள், ஜுலு மற்றும் குஜராத்திகள் குடியேறினர். காந்திஜி சில காலம் அங்கே வசித்தார். பிறகு அடிக்கடி வந்து சென்றார். காந்திஜியின் முக்கியமான வீடாக விளங்கியது பீனிக்ஸ் குடியிருப்பு.

## இந்தியன் ஒப்பீனியன் பத்திரிக்கை
குடியிருப்பு வாசிகள் இந்தியன் ஒப்பீனியன் பத்திரிக்கை வெளிவர கடுமையாக உழைத்தனர். பத்திரிக்கை வெளிவரும் முந்தைய இரவு முழுவதும் கண் விழித்து வேலை செய்தனர். சமூக உரிமைகள் பற்றி பேசிய இந்தியன் ஒப்பீனியன், 4 மொழிகளில் வெளிவந்தது.

## கலவரம்
காந்திஜி வெளியேறிய பிறகும் மக்கள் இங்கே வசித்துவந்தனர். காந்திஜியின் மகன் மணிலால் காந்தி இங்கே வசித்தார். 1980களில் குடியிருப்பைச் சுற்றி பாம்பேயி எனும் குடிசை வாழ் மக்கள் குடியேறினர். 1985இல் நடந்த ஒரு கலவரத்தில் பெரும்பான்மையான கட்டிடங்கள் சேதமாயின. இதனால் குடியிருப்பை மக்கள் காலி செய்தனர். 2000இல் அதிபர் தாபோ முக்கி மீண்டும் குடியிருப்பை சீர் செய்து திறந்து வைத்தார்.

## மேற்கோள்கள்

https://en.wikipedia.org/wiki/Inanda,_KwaZulu-Natal#Gandhi_and_the_Phoenix_Settlement

பகுப்பு:தென்னாப்பிரிக்க நகரங்கள்
திருமலையர்

**திருமலையர்** (கி.பி. 11 முதல் 13 ஆம் நூற்றாண்டு வரை) என்பவர் தமிழ்ப் புலவா், அறிஞர் மற்றும் திருக்குறள் உரையாசிரியர் ஆவார். பலராலும் போற்றப்படும், திருக்குறளுக்கு உரை எழுதிய பத்து இடைக்கால புலவர்களில் ஒருவர். நச்சர், மல்லர், தருமர், தாமதத்தர் ஆகியவர்களோடு இவருடைய உரையும் கிடைக்கப் பெறவில்லை.

## வாழ்க்கை
இவருடைய வாழ்க்கையைப் பற்றி எந்த குறிப்புகளும் கிடைக்கப் பெறவில்லை.

## திருக்குறள் உரைகள்
குறளுக்கு 300க்கு மேற்பட்ட உரையாசிரியர்கள் உரையெழுதியுள்ளனர். அவற்றுள், கருத்து வேறுபாடுகளும் முரண்களும் அதிகம் எழுகின்றன.

### பதின்மர் உரை
பழங்காலத்தில் இதற்குப் பலர் உரை எழுதியுள்ளனர். முதலாவதாக எழுந்த உரைகளாகப் பதின்மர் (பத்து) உரைகளைக் கூறுவர். அவற்றில் புகழ் வாய்ந்ததாக விளங்குவதும் அதிகமாகப் பயன்படுத்தப்படுவதும் பரிமேலழகர் உரைதான்.

**தருமர் மணக்கும் தாமத்தார் நச்சர்**

**பரிதி பரிமே லழகர்-மல்லர்**

**பரிப்பெருமாள் காலிங்கர், வள்ளுவர்நூற்கு**

**எல்லையுரை செய்தா ரிவர்**.

என்கிறது பழைய தனிப்பாடல்  வெண்பா.

இதில் குறிப்பிடப்படும் பதின்மர்: தருமர், மணக்குடவர், தாமத்தர், நச்சர், பரிமேலழகர், பருதியார், திருமலையர், மல்லர், கவிப்பெருமாள், காளிங்கர் ஆவர்.

திருக்குறளின் பாடம் முதன்முதலில் நமக்குத் தெரிய வருவது மணக்குடவர் (10 ஆம் நூற்றாண்டு) உரை வழியாகவே. பரிமேலழகரின் உரை  பத்தாவது.  மணக்குடவரின் உரைக்குப் பின் மூன்று நூற்றாண்டுகள் கழித்து எழுதப்பட்டது. மணக்குடவரின் உரையைப் பரிமேலழகர் பல இடங்களில் திருத்தி அமைக்கின்றார். திருக்குறளின் அமைப்பு முறையிலும் மாற்றம் செய்துள்ளார்.

இந்தப் பத்து உரைகளுள், தற்போது மக்களிடையே உரை பவனியாக மனவலம் வருவது பரிமேலழகர், மணக்குடவர், பரிதியார், காளிங்கர், பரிப்பெருமாள் ஆகியோரது உரைகளே. மற்ற உரைகள் கிடைக்கப் பெறவில்லை.

### தற்கால உரைகள்
தற்காலத்திலும் திருக்குறளுக்கு மு. வரதராசன், மு. கருணாநிதி, சாலமன் பாப்பையா உட்பட பலர் விளக்க உரைகளை எழுதியுள்ளனர். இவற்றுள் சிறப்பாகக் கருதப்படுவது டாக்டர் மு.வரதராசனார் அவர்களது நூலாகும்.

மேற்கண்ட உரைகளில் எது வள்ளுவர் பெருமானுடைய உள்ளம், சிந்தனை என்பதைக் காண முடியவில்லை. இலக்கியங்களில் தடுக்கி விழுந்தவன் எல்லாம் குறளுக்கு உரை எழுத முன்வந்ததே காரணம்.

## மேலும் பார்க்க
திருக்குறள்

திருவள்ளுவ மாலை

பாிமேலழகர்

## மேற்கோள்கள்

பகுப்பு:திருக்குறள்
பகுப்பு:தமிழ்ப் புலவர்கள்
பகுப்பு:தமிழ் உரையாசிரியர்கள்
பகுப்பு:திருக்குறள் உரையாசிரியர்கள்
இம்ரூ

**இம்ரூ** அல்லது ஹிம்ரூ என்பது பட்டினையும் பருத்தியையும் கொண்டு நெய்யப்படும் ஒரு துணிவகை. இது அவுரங்காபாத் பகுதியில் தயாரிக்கப்படுகிறது. முகமது பின் துக்ளக் தனது தலைநகரை தில்லியில் இருந்து அவுரங்காபாத்தில் உள்ள தௌலதாபாத்துக்கு மாற்றும் போது இம்ரூ இப்பகுதிக்கு கொண்டுவரப்பட்டது. இம்ரூ என்ற சொல்லானது ஒத்தது என்னும் பொருள் தரும் அம் ரூ என்னும் பெர்சிய வார்த்தையில் இருந்து உருவானது. இத்துணிகள் அவற்றின் தனித்த தோற்றத்திற்காக அறியப்படுகின்றன.

## மேலும் பார்க்க
* பைத்தானி

## மேற்கோள்கள்

பகுப்பு:புடவைகள்
பைத்தானி

thumb|right|பைத்தானி முகூர்த்தச் சேலை
**பைத்தானி** (மராத்தி: पैठणी) என்பது மராட்டிய மாநிலத்தின் பைத்தான் நகரில் நெய்யப்படும் ஒரு கைத்தறிப் புடவை வகையாகும். மென்மையான பட்டினால் செய்யப்படும் இச்சேலைகள் இந்தியாவிலேயே சிறந்த சேலைகளாகக் கருதப்படுகின்றன. இந்தியாவின் புகழ்பெற்ற சேலை வகைகளுள் இதுவும் ஒன்று.

## மேற்கோள்கள்

பகுப்பு:சத்திரபதி சம்பாஜிநகர் மாவட்டம்
பகுப்பு:புடவைகள்
பகுப்பு:புவிசார் குறியீடு பெற்ற மகாராட்டிரப் பொருட்கள்
துபாரே

**துபாரே** என்னும் ஊர் கர்நாடக மாநிலத்தின் குடகு மாவட்டத்தில் காவிரிக் கரையில் அமைந்துள்ள ஓர் ஊர். இது இங்கிருக்கும் யானை முகாமிற்காகப் பெயர்பெற்றது. கர்நாடக வனத்துறை யானைகளுக்கான முக்கியமான இடம் இதுவாகும்.

மைசூர் தசரா விழாவில் பங்குபெறும் யானைகள் இங்கு பயிற்றுவிக்கப்படுகின்றன.

பகுப்பு:கருநாடக மாநிலத்தில் உள்ள காட்டுயிர் புகலிடங்கள்‎
சோலாப்பூர் சத்தர்

**சோலாப்பூர் சத்தர்** அல்லது சோலாப்பூர் சதர் என்பது மகாராஷ்டிர மாநிலத்தின் சோலாப்பூர் நகரத்தில் தயாரிக்கப்படும்  ஒரு படுக்கை விரிப்பு  வகைஆகும். கைத்தறி நாள் தயாரிக்கப்படும் இவை இவற்றின்   அழகான  தோற்றத்துக்கும்  நீடித்து உழைக்கும் காரணத்திற்காகவும் இந்தியாவில் புகழ் பெற்றுள்ளன.

## மேற்கோள்கள்

பகுப்பு:சோலாப்பூர் மாவட்டம்
பகுப்பு:புவிசார் குறியீடு பெற்ற மகாராட்டிரப் பொருட்கள்
குசராத் சுற்றுச்சூழல் மேலாண்மை நிறுவனம்

**குசராத் சுற்றுச்சூழல் மேலாண்மை நிறுவனம்** (*Gujarat Environment Management Institute*) என்பது  குசராத் அரசின் காடுகள் மற்றும் சுற்றுச்சூழல் அமைப்பின் கீழ் இயங்கும் ஒரு  சுயாட்சி நிறுவனம் ஆகும். 1999 ஆம் ஆண்டு முதல் இந்த நிறுவனம்  ஒட்டுமொத்த பாதுகாப்பு மற்றும் சுற்றுச்சூழல் பாதுகாப்பு மேலாண்மையிலும் ஈடுபடுகிறது. இவை தொடர்பாக பல்வேறு கல்வி ஆராய்ச்சி மற்றும் ஆய்வுத் திட்டங்களையும் செயற்படுத்துகிறது.
## மேற்கோள்கள்

பகுப்பு:குஜராத் அரசு
சீரங்கப்பட்டிண முற்றுகை (1799)

**சீரங்கப்பட்டிண முற்றுகை** (5 ஏப்ரல்– 4 மே 1799) என்பது ஆங்கிலேயர்களுக்கும் மைசூர் அரசுக்கும் இடையில் நடந்த நான்காவது ஆங்கில மைசூர்ப் போரின் கடைசிச் சண்டையாகும். ஐதராபாத் நிசாம் துணையுடன் போர் புரிந்த பிரித்தானிய கிழக்கிந்திய நிறுவனம், சீரங்கப்பட்டிணக் கோட்டையினைத் தகர்ந்துச் சென்று திப்பு சுல்த்தானின் படைகளை வென்றது. இப்போரில் திப்பு சுல்தான் கொல்லப்பட்டார். பிரித்தானியர் மீண்டும் மைசூரில் உடையார் அரச குலத்தைப் பதவியில் அமர்த்தினாலும், அரசு மறைமுகமாக ஆங்கிலேயர் கட்டுப்பாட்டிலேயே இருந்தது.

## மேற்கோள்கள்


பகுப்பு:ஆங்கிலேய-மைசூர்ப் போர்கள்
பருத்த மூக்கி

**பருத்தமூக்கி** (Broadbill): என்பது பொதுவாக ஆப்பிரிக்காவின் சஹாராவில் காணப்படும் மிகச்சிறிய பறவையினமாகும். இவற்றில் ஒரு சில பறவைகள் இமயமலையின் கிழக்கிலும்,இந்தோனேசியா மற்றும் பிலிப்பைன்ஸ் ஆகிய இடங்களில் காணப்படுகின்றன. இது நியோரோபிகல் நிலப்பகுதியை சார்ந்தது. இப்பறவையினங்கள் மடகாஸ்கர் பகுதியில் வாழும் சபையோவா என்ற இனத்தை சார்ந்ததாகும். இதனை ஒவ்வொன்றையும் மூன்று வேறுபட்ட குடும்பங்களாக வகைப்படுத்தலாம்.

## வகைப்பாடு
இவ்வகை பறவைகள் அடர் வண்ணங்களில் காணப்படும். அகன்ற தலையுடனும் பெரிய கண்களுடனும் கொக்கி போன்ற அகலமான 13 முதல் 28 சென்டி மீட்டர் வரை நீளமான மூக்குடனும் காணப்படும்.இதன் இறகுகள் பிரகாசமாக இருக்கும்.ஈரமான வனப்பகுதிகளிலும், அடர்ந்த காடுகளிலும் வாழ்கின்றன.
இள வயது பறவைகளும் வயது முதிர்ந்த பறவைகளும் தோற்றத்தில் ஒரே மாதிரியாகவே இருக்கும். இவற்றில் சிலவகைப் பறவைகளின் வால் குட்டையாகவும் வளைந்தும் நிறம் குறைந்தும் இருக்கும்...

## நடத்தை மற்றும் சூழலியல்
இப்பறவைகள் பெரும்பாலும் பூரான், சிலந்தி, அட்டைகள், மரத்தவளை மற்றும் பல்லி ஆகிய பூச்சியினங்களையே உணவாகக்கொள்ளும். பறந்த நிலையிலேயே  இரையின் மீது தனது எச்சிலை துப்பி உணவை பிடிக்கும்.இவற்றில் சில பறவையினங்கள் பழங்களை உட்கொள்ளும். ஆனாலும் பெரும்பாலான பறவைகள் பூச்சியினங்களையே உணவாகக் எடுத்துக்கொள்கின்றன. இவை இருபது பறவைகள் கொண்ட கூட்டமாகவே வாழும். இது தனது கூட்டினை மரங்களில் சிக்கியிருக்கும் குப்பைகளைக் கொண்டு உருவாக்கும். அதன் தோற்றம் மேற்பக்கம் கூடை போன்ற அகன்ற நிலையிலும் கீழ்ப்பகுதி வால் போன்றும் நீண்ட நிலையிலும், சிலந்தி வலையைப் போலவும் பூஞ்சைக் காளான் போன்றும் காணப்படும். இக்கூட்டினுள் இரண்டு அல்லது மூன்று முட்டைகளையிடும்.

## வகைபிரித்தல் மற்றும் அமைப்புமுறை
பருத்தமூக்கி பறவையினங்கள் மடகாஸ்கர் பகுதியில் வாழும் சபையோவா என்ற இனத்தை சார்ந்தாக முதலில் வகைப்படுத்தப்பட்டாலும்,நான்கு வகை பறவையினங்களாகவே  ஆராய்ச்சியாளர்கள் கருதுகின்றனர்..

## மேற்கோள்கள்

பகுப்பு:பறவைகள்
சோடியம் புளோரைடு

**சோடியம் புளோரைடு **(Sodium fluoride) NaF என்ற மூலக்கூற்று வாய்ப்பாட்டை உடைய கனிமச் சேர்மம் ஆகும். இச்சேர்மம் நிறமற்ற அல்லது வெண்ணிற, எளிதில் நீரில் கரையக்கூடிய சேர்மமாகும். மருந்து வகைகள் தயாரிப்பில் புளோரைடுக்கான மூலமாகவும், பற்சொத்தையைத் தடுப்பதற்குப் பயன்படும் பொருளாகவும் பயன்படுகிறது.

## தயாரிப்பு
NaF ஆனது ஐதரோபுளோரிக் அமிலம் அல்லது எக்சாபுளோரோசிலிசிக் அமிலம் (H2SiF6) இவற்றை நடுநிலைப்படுத்தும் வினைகளால் தயாரிக்கப்படுகிறது. மேலும்,     சூப்பர் பாசுபேட் உரத்தயாரிப்பின் போது பாசுபேட்டுப்பாறையிலிருந்து கிடைக்கும் புளோர்அபடைட்டின் வினையின் காரணமாகவும் கிடைக்கப் பெறுகிறது. நடுநிலைப்படுத்தும் காரணிகளாக சோடியம் ஐதராக்சைடு மற்றும் சோடியம் கார்பனேட்டு ஆகியவை செயல்படுகின்றன. சில நேரங்களில் ஆல்ககால்கள் சோடியம் புளோரைடை வீழ்படிவாக்க பயன்படுத்தப்படுகிறது:

: HF  +  NaOH  →   NaF  +  H2O

ஐதரோபுளோரிக் அமிலத்தைக் கொண்டுள்ள கரைசல்களில், சோடியம் புளோரைடானது பைபுளோரைடு உப்பாக, சோடியம் பைபுளோரைடாக (NaHF2) வீழ்படிவாகிறது. பிந்தையதை வெப்பப்படுத்தும் போது HF மற்றும் NaF ஆகியவற்றை வெளியிடுகிறது.

: HF  +  NaF  ⇌   NaHF2

1986 ஆம் ஆண்டு அறிக்கையின்படி, NaF சேர்மத்தின் உலகாளாவிய நுகர்வு பல மில்லியன் டன்கள் இருக்கும் என மதிப்பிப்பட்டுள்ளது.

## மேற்கோள்கள்

பகுப்பு:புளோரைடுகள்
பகுப்பு:உலோக ஆலைடுகள்
பகுப்பு:சோடியம் சேர்மங்கள்
பகுப்பு:பாறை உப்பு படிகக் கட்டமைப்பு
கிருத்திகா நாதிக்

**கிருத்திகா நாதிக்** (*Kruttika Nadig*)  என்பவர் ஒர் இந்தியப் பெண் சதுரங்க கிராண்டு மாசுட்டர் ஆவார். மகாராட்டிராவைச் சேர்ந்த இவர் 1988 ஆம் ஆண்டு பிப்ரவரி 17 ஆம் நாள் பிறந்தார். 2008 ஆம் ஆண்டு நடைபெற்ற இந்திய தேசியப் பெண்கள் சதுரங்க சாம்பியன் பட்டப்போட்டியில் விளையாடி வெற்றி பெற்றார். 2010 ஆம் ஆண்டில் உலகப் பெண்கள் சதுரங்க சாம்பியன் பட்டப் போட்டியிலும் வென்றார். முதல் சுற்றுப் போட்டியில் சகநாட்டு வீராங்கனையான அரிக்கா துரோணவள்லியிடம் தோற்றுப்போனார். 2009 ஆம் ஆண்டில் நடைபெற்ற உலக குழு சதுரங்க சாம்பியன் போட்டி, ஆசிய குழு சாம்பியன் பட்டப் போட்டிகளில் இந்தியாவின் சார்பாக விளையாடினார். 2003 ஆம் ஆண்டு 16 வயதுக்குட்பட்டோருக்கான உலக இளையோர் சதுரங்க ஒலிம்பிக் போட்டிகளில் இந்தியப் பெண்கள் அணியில் ஒருவராக விளையாடினார்.  
ஒரு பத்திரிகையாளராகவும் கிருத்திகா பணிபுரிந்தார்.  
 
## மேற்கோள்கள்

## புற இணைப்புகள்
*

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:இந்திய சதுரங்க வீராங்கனைகள்
பகுப்பு:சதுரங்கப் பேராதன்கள்
பகுப்பு:மகாராட்டிர விளையாட்டு வீரர்கள்
டைப்பிஸ்ட் கோபு

**கோபாலரத்னம்** எனும் இயற்பெயரைக் கொண்ட **டைப்பிஸ்ட் கோபு** (இறப்பு: மார்ச் 6, 2019) 600 இற்கும் மேற்பட்ட மேடை நாடகங்களிலும், 400 திரைப்படங்களில் நகைச்சுவை நடிகராகவும் நடித்தவர்.

## நடிப்புத் தொழில்
திருச்சி மாவட்டம், மணக்கால் கிராமத்தில் பிறந்த கோபாலரத்னம், சென்னை இராமகிருஷ்ணா மிஷன் விவேகானந்தா கல்லூரியில் இளங்கலை வணிகவியல் படித்துக் கொண்டிருந்த போது, 1955-இல்  சோ மற்றும் ஒய். ஜி. மகேந்திரன் நாடக குழுக்களில் தொடர்ந்து நடித்துள்ள கோபு தனது நண்பரும், நகைச்சுவை நடிகருமான நாகேசுக்கு திரைப்பட வாய்ப்பை வாங்கிக் கொடுத்தவர்.

1959-ல் **நெஞ்சே நீ வாழ்க** எனும் மேடை நாடகத்தில் *டைப்பிஸ்ட் கோபு* எனும் கதாபாத்திரத்தில் நடித்ததால், கோபாலரத்தினத்திற்கு **டைப்பிஸ்ட் கோபு** அடைபெயர் நிலைத்து நின்றது. 1965ல் கே. பாலசந்தர் இயக்கிய **[[நாணல் (திரைப்படம்)|நாணல்]] ** எனும் திரைப்படத்தில் முதலில் அறிமுகமானார்.

பின்னர் ஒய். ஜி. மகேந்திரன் நாடகக் குழுவில் இணைந்து பல மேடை நாடகங்களில் நடித்தார். 2002ல் இவருக்கு கலைமாமணி விருது வழங்கப்பட்டது. இவர் தொலைக்காட்சித் தொடர்களில் நகைச்சுவை நடிகராக நடித்துள்ளார்.

### நடித்த சில திரைப்படங்கள்
* நாணல் 
* அதே கண்கள் 
* உன்னை வாழ்த்திப்பாடுகிறேன்
* அதிகாரி  
* சுகான சுமைகள் 
* ஊர் மரியாதை
* திக்கற்ற பார்வதி
* ஆலயம் (திரைப்படம்) 
* உயர்ந்த மனிதன் (1968)
* திருமலை தென்குமரி  (1970)
* அகத்தியர் (1972)
* காசேதான் கடவுளடா (1972)
* மேயர் மீனாட்சி  (1976)
* பரிச்சைக்கு நேரமாச்சு (1982)
* மைக்கேல் மதன காமராஜன்  (1989)
* பெரியார் (2007 திரைப்படம்)

### தொலைக்காட்சித் தொடர்கள்
* *வசூல் சக்கரவர்த்தி*
* *வீட்டுக்கு வீடு லூட்டி*
* *மிஸ்டர். பிரைன்*
* *துப்பறியும் சாம்பு*

## இறப்பு
டைப்பிஸ்ட் கோபு, தமது 82-வயதில் உடல்நலக்குறைவால் 6 மார்ச் 2019 அன்று மறைந்தார்.

## மேற்கோள்கள்

## வெளியிணைப்புகள்
*Life Time Achievement Award, The Hindu, ஏப்ரல் 13, 2017
*டைப்பிஸ்ட் கோபுவின் நேர்முகப் பேட்டி ஆனந்த விகடன், ஜூலை 25, 2018

பகுப்பு:2019 இறப்புகள்
பகுப்பு:இந்தியத் தமிழ் நாடக நடிகர்கள்
பகுப்பு:தமிழ்த் திரைப்பட நகைச்சுவை நடிகர்கள்
பகுப்பு:கலைமாமணி விருது பெற்றவர்கள்
பகுப்பு:திருச்சி மாவட்ட மக்கள்
போரான் டிரைபுளோரைடு ஈதரேட்டு

**போரான் டிரைபுளோரைடு ஈதரேட்டு** (*Boron trifluoride etherate*) என்பது BF3O(C2H5)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். போரான் டிரைபுளோரைடு டையெத்தில் ஈதரேட்டு அல்லது போரான் டிரைபுளோரைடு–ஈதர் அணைவு என்ற பெயர்களில் ஒன்றால் இச்சேர்மம் அழைக்கப்படுகிறது. பொதுவாக BF3OEt2  என்ற சுருக்க வாய்ப்பாட்டால் இது குறிக்கப்படுகிறது. நிறமற்று காணப்படும் இச்சேர்மத்தின் நாட்பட்ட மாதிரிகள் பார்ப்பதற்கு பழுப்பு நிறத்தில் தோன்றுகின்றன. லூயிசு அமிலம் அவசியமாகின்ற பல வினைகளில் போரான் டிரைபுளோரைடுக்கு ஒரு மூலமாக இச்சேர்மம் பயன்படுத்தப்படுகிறது. நான்முக போரான் டை எத்தில் ஈதர் ஈந்தணைவியுடன் ஒருங்கிணைந்திருப்பது போன்ற தோற்றத்தை இச்சேர்மம் அளிக்கிறது. மெத்தனால் அணைவு உள்ளிட்ட ஏராளமான வரிசைச் சேர்மங்கள் அறியப்படுகின்றன


File:VONSATtopview.png|BF3 இன் ஈதரேட்டு கட்டமைப்பு
File:VONSATdownBO.png|BF3, இன் ஈதரேட்டு கட்டமைப்பு. கீழிருந்து பார்க்கப்படும் O-B பிணைப்பு
. 
  
## வினைகள்
வேதிச் சமநிலையின் வழியாக போரான் டிரை புளோரைடுக்கு ஓரு மூலமாக இச்சேர்மம் உதவுகிறது. 
BF3OEt2   BF3 + OEt2
BF3 வலிமை குறைந்த லூயிசு அமிலங்களைக்கூட பிணைக்கிறது. உருவாகும் கூட்டு விளைபொருள்கள் அணுக்கரு கவரிகளும் வினைபுரிவதை இது தூண்டுகிறது.
 
## மேற்கோள்கள்

பகுப்பு:புளோரைடுகள்
பகுப்பு:போரான் சேர்மங்கள்
பகுப்பு:போரான் ஆலைடுகள்
பகுப்பு:அமில வினையூக்கிகள்
பிளைத் நாணல் கதிர்க்குருவி

**பிளைத் நாணல் கதிர்க்குருவி** (*Acrocephalus dumetorum)* அல்லது வேலி கதிர்க்குருவி, ஐரோப்பா, மத்திய ஆசியா, இந்தியத் துணைக்கண்டம் ஆகிய பகுதிகளில் காணப்படும் ஒரு வகை நாணல் கதிர்குருவி ஆகும். சிட்டுக்குருவியை விட அளவில் சிறிய (நீளம் 14 cm) குருவியான இது ரஷ்யா, ஸ்கான்டினாவியா உள்ளிட்ட ஐரோப்பியப் பகுதிகளிலும் வடக்கு ஈரான், பாகிஸ்தானின் குவெட்டா மாகாணம் ஆகிய பகுதிகளில் இனப்பெருக்கம் செய்து வலசை போகும் காலத்தில் கிட்டத்தட்ட அனைத்து குருவிகளும் இந்தியா, வங்கதேசம் மற்றும் இலங்கையில் காணப்படுகின்றன.

## பொது இயல்புகள்
நாணல் கதிர்க்குருவி என்ற பெயரைப் பெற்றிருந்தாலும் இது பெரும்பாலும் நாணல்களில் காணப்படுவதில்லை; மாறாக, நீர்நிலைகளை விட்டு தொலைவில் புதர்கள் அதிகம் உள்ள இடங்களில் காணப்படும். பார்ப்பதற்கு இவை *இடுனா* பேரினக் கதிர்குருவிகளில் *இடுனா ரமா* -வைப் போல் இருக்கும். ஆனால் இவற்றின் குணமான, மரங்களின் மத்தியிலும் உச்சியிலும் காணப்படும் தன்மை பிளைத் நாணல் குருவிகளிடம் இல்லை; மாறாக இவை பெரும்பாலும் புதர்களின் அடிப்பகுதியிலும் தரையிலும் இருக்கும் தன்மை உடையன.http://www.migrantwatch.in/blog/2012/03/09/re-booting-the-identification-of-hippolais-warblers/

## பரவலும் வாழிடமும்

### பரவல்
ஐரோப்பா: கிழக்கில் உருசியா, வடக்கில் பின்லாந்து வரையிலும் மேற்கே ஐசுலாந்து வரையிலும் தெற்கே அவுஸ்திரியா வரையிலும்,

ஆசியா: தெற்கில் பாக்கித்தான் வரையிலும் மத்தியில் கசகஸ்தான் தஜிகிஸ்தான் உள்ளிட்ட பகுதிகளிலும் கிழக்கே மங்கோலியா வரையிலும் இது காணப்படுகிறது.

வலசை போகும் இடங்கள்: பெரும்பாலும் இந்தியத் துணைக்கண்டம் மற்றும் மயன்மார்.

### வாழிடம்
சமவெளிப் பகுதிகள், மலைப் பகுதிகளில் 2100 மீ வரையிலும்

## இனங்காண உதவும் குறிப்புகள்

### உருவம்
மேல்பகுதி:ஆலிவ் பச்சை கலந்த பழுப்பு நிறம்

புருவம் (அல்லது புருவமேலம்): கண்ணிற்கு முன் பகுதியில் மட்டும் தெளிவாக இருக்கும்

அடிப்பகுதி: வெண்ணிற தொண்டையும் பிற பகுதிகள் வெளிர் மஞ்சள் நிறமும் கொண்டது 

பாலின வேறுபாடு: இல்லை

## மேற்கோள்கள்


பகுப்பு:வலசை போகும் பறவைகள்
பகுப்பு:தமிழ்நாட்டில் காணப்படும் பறவைகள்
சுவாதி காட்டே

**சுவாதி காட்டே** (*Swati Ghate*; மராத்தி: स्वाती घाटे) என்பவர் ஓர் இந்திய சதுரங்க பெண் கிராண்டு மாசுட்டர் ஆவார். இவர் 1980 ஆம் ஆண்டு சனவரி 16 ஆம் நாள் பிறந்தார். 
2006 ஆம் ஆண்டு நடைபெற்ற இந்திய சதுரங்க சாம்பியன் போட்டியிலும் சுவாதி காட்டே வெற்றி பெற்றுள்ளார்.

## மேற்கோள்கள்

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:இந்திய சதுரங்க வீராங்கனைகள்
பகுப்பு:சதுரங்கப் பேராதன்கள்
பகுப்பு:மகாராட்டிர விளையாட்டு வீரர்கள்
வடகல்லகநாடு

வட கல்லக  நாடு என்பது கலிங்க நாட்டைக் குறிக்கும் ; காரவேலன் கல்வெட்டு ,வங்கத்து கல்லு குமார் கல்லில் சிலை  கண்ட கதைகள் இதனோடு தொடர்பு  உடையது . அவை எல்லாம் அன்று முற்கால பாண்டியர்களோடு தொடர்பு உடையவை
பகுப்பு:பாண்டிய_நாடு_பிரிவுகள் 
பகுப்பு:பாண்டிய_நாடு_-பிரிவுகள்
பகுப்பு:அகநாடுகள்
தென்கல்லகநாடு

தென் கல்லக நாடு என்பது கச்சி எனும் காஞ்சி ஆகும். இது முற்கால பாண்டியர்  நாடு. 

கச்சி எனும் காஞ்சி நகரின் தோற்றம் பற்றிய குறிப்புகள் இல்லை என்றாலும் இதன் வயதை சுமார் 2500 ஆண்டுகளுக்கு கீழ் சொல்ல இயலாது. இளந்திரையான் என்னும் மன்னன் சுமார் 2000 ஆண்டுகளுக்கு முன்பு இந்த நகரை ஆட்சி செய்ததாக பரிபாடல் குறிப்புகள் இருப்பதாக அறிகின்றோம்.

இளந்திரையான் ஒரு சோழ இளவரசன் என்று பல கதைகள் இருப்பினும் அதற்கான சான்றுகள் எதுவும் இல்லை. சங்ககால அரசர்களில் ஒருவனாக அறியப்படும் இம்மன்னன் பெரும்பாணாற்றுப்படையின் பாட்டுடைத் தலைவன். இவர் தொண்டைமான் இளந்திரையன் கச்சியோன் எனப் பாராட்டப்பட்டுள்ளான்.

மூவேந்தர்களுக்கு இணையாக தென்னிந்தியாவை பல்லவர்கள் காஞ்சியை தலைநகராக கொண்டு ஆண்டார்கள். இவர்களின் காலத்தில் கட்டிடக்கலை அதன் உச்சத்தை அடைந்தது. இந்த பல்லவர்கள் மல்லர் குல பாண்டியர் வழிதோன்றல்கள் ; இந்த வரலாறு  அழிக்கப்பட்டு உள்ளது .

கச்சிபேடு எனும் பகுதிகள் முற்கால மல்லர் பாண்டியர் கட்டிய கல் கோயில்கள் ; ஆனால் வரலாறு  அழிக்கப்பட்டு உள்ளது .                                                                                                                                                                    

கச்சிப்பேடு

வீழ்த்தப்பட்ட மல்லர் பாண்டியர்தம் கச்சிப்பேடு

கச்சிப்பேடு இளந்தச்சன் 

கச்சிப்பேடு காஞ்சிக்கொற்றனார் 

கச்சிப்பேடு பெருந்தச்சனார் உருவாகிய கல் கோயில்

கச்சிப்பேட்டுக் காஞ்சிக் கொற்றனார்

கவிஞர் என்பதற்கு அப்பால் கொத்தனார் = கொற்றனார் பொருள் ஒன்றாதல் ஆராயப்பட வேண்டும்.

கச்சி எனும் கல்லை கொத்துவதால் - கொற்றனார்.

ஆக புலவர் என்பதற்கு அப்பால் இவருக்கும் கல் தொழிலுக்கும் தொடர்பு யாது ?.

கச்சிப்பேட்டுக் காஞ்சிக் கொற்றனார் சங்ககாலப் புலவர்களில் ஒருவர்.

காஞ்சியில் பிறந்து அதன் அருகில் உள்ள கச்சிப்பேடு என்னும் ஊர்ப்பகுதியில் வாழ்ந்தவர் இவர். குறுந்தொகை நூலில் 213, 216 எண்ணுள்ள இரண்டு பாடல்கள் இவரால் பாடப்பட்டவை.

குறுந்தொகை 213 தரும் செய்தி

கலைமான் பாலை நிலத்தில் தனக்கு உணவு கிடைக்காமையால் காலால் பறித்துத் ததரல் என்னும் கிழங்குகளைத் தன் குட்டிக்கு ஊண்டித் தானும் உண்ணும். தெறித்துத் துள்ளி விளையாடும் தன் குட்டிக்கு நிழல் இல்லாமையால், தான் போய்க் குட்டியின் பக்கத்தில் நின்று அதற்கு நிழல் தரும்.
பகுப்பு:பாண்டியநாடு-பிரிவுகள்
பகுப்பு:அகநாடுகள்
பெதம்பம்பட்டி

**பெதம்பம்பட்டி** என்பது தமிழ்நாட்டில், திருப்பூர் மாவட்டத்தில், குடிமங்கலம் வட்டத்தில் அமைந்துள்ள ஓர் சிறு நகரம் ஆகும். இது உடுமலை - செஞ்சேரிமலை மாநில நெடுஞ்சாலையும் பொள்ளாச்சி - தாராபுரம் இணைக்கும் இணைப்பு சாலையாக இவ்வூர் இருக்கிறது. இவ்வூரின் அருகில் அமைந்துள்ள **சோமவாரப்பட்டி** ஊரில் வருடாந்திர தை திருவிழா மிகவும் சிறப்பாகக் கொண்டாடப்படுகிறது. குடிமங்கலம் ஒன்றியத்தின் நிர்வாக தலைமையிட ஊராட்சி ஒன்றிய அலுவலகம் இங்கு தான் அமைந்துள்ளது. 
## சிறப்பு
# இவ்வூருக்கு அருகில் அமைந்துள்ள **மால கோவில்** மிகவும் அற்புதமான கோவிலாகும்.இங்கு உள்ளூர் மட்டுமல்ல பிற மாவட்ட மக்களும்,பிற மாநிலத்தில் இருந்து வந்து இங்கு வேண்டுதலை நிறைவேற்றுகிறார்கள்.
# இங்கு மக்களின் நலன்கருதி முதலமைச்சர் செல்வி ஜெயலலிதா ஆட்சியில் அரசு மருத்துவமனை கூடுதல் கட்டடங்கள் கட்டப்பட்டது.

## மக்கள் தொகை
2011 மக்கள் தொகை கணக்கெடுப்புபடி இவ்வூரில் 8,656 பேர் வசிக்கின்றனர். இவற்றில் 51.02% பேர் ஆண்களும் 48.92% பேர் பெண்களும் வசிக்கின்றனர்.

## வசதிகள்
# இவ்வூரில் வாராந்திர சந்தை வியாழக்கிழமை மாலை நடைபெறுகிறது.
# மேலும் பெதம்பம்பட்டி வட்டார விவசாய பொருட்கள் இங்கு ஏலம்விட படுகிறது.
#தமிழக அரசின் கூட்டுறவு பண்டக சாலை இங்கு தான் அமைந்துள்ளது.
# பெதம்பம்பட்டி நகரை சுற்றி கிட்டத்தட்ட 10 கும் மேற்பட்ட நூற்பாலைகள் அமைந்துள்ளது.
# இங்கு அரசு மற்றும் தனியார் பள்ளிகள் அமைந்துள்ளது
# இங்கு தனியார் கல்லூரிகளும் அமைந்துள்ளது.
# நான்முக ரோடு அமைந்த நகராக உள்ளது.

## போக்குவரத்து
பெதம்பம்பட்டி நகரில் இருந்து பொள்ளாச்சி, தாராபுரம், உடுமலைப்பேட்டை, சுல்தான்பேட்டை, காமநாயக்கன்பாளையம், பல்லடம், திருப்பூர், குடிமங்கலம் ஆகிய நகரங்களுக்கும் மற்றும் சுற்றுப்புற கிராமங்களுக்கு போக்குவரத்து சேவை உள்ளது.

## இதனையும் காண்க
* உடுமலைப்பேட்டை வட்டம்
* குடிமங்கலம் ஊராட்சி ஒன்றியம்

## மேற்கோள்கள்

பகுப்பு:திருப்பூர் மாவட்டத்திலுள்ள கிராமங்கள்
அவிசென்னைட்டு

**அவிசென்னைட்டு** (*Avicennite*) என்பது ஓர் ஆக்சைடு கனிமமாகும். தாலியம்(III) ஆக்சைடு சேர்மமே அவிசென்னைட்டு எனப்படுகிறது. உசுபெக்கிசுத்தான் நாட்டில்  இருக்கும் பெரிய நகரமான சமர்கந்தில் உள்ள துழுசும்லி கிராமத்தை சுற்றியுள்ள பகுதிகளில் இக்கனிமம் கண்டறியப்பட்டது . பல்துறை அறிவு கொண்டவரும், புகழ்பெற்ற மருத்துவரும், மெய்யியலாளருமான பாரசீகத்தைச் சேர்ந்த அவிசென்னா என்பவர் கண்டறிந்ததால் கனிமத்திற்கு அவிசென்னைட்டு என்று பெயரிடப்பட்டது . 

## மேற்கோள்கள்

பகுப்பு:தாலியம் கனிமங்கள்
பகுப்பு:ஆக்சைடு கனிமங்கள்
பகுப்பு:கனசதுரக் கனிமங்கள்
பாசுபோபைலைட்டு

**பாசுபோபைலைட்டு** (*Phosphophyllite)* என்பது Zn2Fe(PO4)2•4H2O என்ற மூலக்கூற்று வாய்ப்பாட்டால் விவரிக்கப்படும் ஒரு நீரேறிய துத்தநாக பாசுபேட்டு கனிமமாகும். பாசுபேட்டு மற்றும் இலை என்ற பொருளைக் குறிக்கும் பைலான் என்ற கிரேக்க சொல் ஆகிய கனிமத்தின் உட்கூறுகளை அடிப்படையாக வைத்தே கனிமத்திற்கு பாசுபோபைலைட்டு என்று பெயர் சூட்டப்பட்டுள்ளது. படிக்க் கட்டமைப்பின் பிளவு  இலை போல உள்ளது என்பது இங்கு கருத்திற் கொள்ளப்பட்டுள்ளது . கனிமத்தின் மென்மையான நீலப்பச்சை நிறத்திற்காகவும் அரிதாக்க் கிடைப்பதாலும்  சேகரிப்பாளர்கள் இதற்கு மிகவும் அதிக விலை கருதினர். உடையக்கூடியதாகவும் நொறுங்கக் கூடியதாகவும் இருப்பதால் பாசுபோபைலைட்டு அரிதாகவே துண்டாக்கப்படுகிறது. பெரிய படிகங்கள் மிகவும் மதிப்புமிக்கவையாக்க் கருதப்படுகின்றன .   
 
பொலிவியாவின் போடோசி நகரத்திலிருந்து நேர்த்தியான பாசுபோபைலைட்டு கனிமப் படிகங்கள் கிடைத்தன. ஆனால் இப்போது அங்கு கிடைப்பதில்லை. அமெரிக்காவின் நியூ ஆம்சையர், செருமனியின் பவேரியா பகுதிகள் தற்போதைய பிற மூலங்களாகும். சால்கோபைலைட்டு, டிரைபைலைட்டு கனிமங்களுடன் சேர்ந்து பாசுபோபைலைட்டும் கிடைக்கிறது .

## மேற்கோள்கள்

பகுப்பு:பாசுப்பேட்டு கனிமங்கள்
பகுப்பு:துத்தநாகக் கனிமங்கள்
பகுப்பு:இரும்பு(II) கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:ஒளிரும் கனிமங்கள்
பகுப்பு:நான்கு நீரேற்றுக் கனிமங்கள்